Helsingissä asuva Sini Marttinen arvelee, että perustulon saajalle saatetaan tarjota herkemmin osa-aikaista työtä, jossa on tavallista huonommat ehdot. Mari Saarenpäästä tuli sunnuntaina Paltamon vihreä kunnanvaltuutettu.

HS:n seuraamilla perustulon saajilla on ollut onni myötä. Sini Marttinen ja Mari Saarenpää ovat saaneet toivomiaan osa-aikatöitä. Tanssijana työskentelevällä Heidilläkin on jo tiedossa töitä melkein koko vuodeksi, ja lisäksi hän sai Suomen kulttuurirahaston vuoden mittaisen apurahan.